CELEX: 32004D0639
Language: el
Date: 2004-09-06 00:00:00
Title: 2004/639/ΕΚ: Απόφαση της Επιτροπής, της 6ης Σεπτεμβρίου 2004, για τη θέσπιση των όρων εισαγωγής σπέρματος βοοειδών [κοινοποιηθείσα υπό τον αριθμό Ε(2004) 3364](Κείμενο που παρουσιάζει ενδιαφέρον για τον ΕΟΧ)

15.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 292/21
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 6ης Σεπτεμβρίου 2004
   για τη θέσπιση των όρων εισαγωγής σπέρματος βοοειδών
   [κοινοποιηθείσα υπό τον αριθμό Ε(2004) 3364]
   (Κείμενο που παρουσιάζει ενδιαφέρον για τον ΕΟΧ)
   (2004/639/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (1), και ιδίως το άρθρο 8 παράγραφος 1, το άρθρο 10 παράγραφος 2 και το άρθρο 11 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 90/14/ΕΟΚ της Επιτροπής (2) θεσπίζεται ο κατάλογος των τρίτων χωρών από τις οποίες επιτρέπεται η εισαγωγή σπέρματος βοοειδών.
            
         
               (2)
            
            
               Με την απόφαση 91/277/ΕΟΚ της Επιτροπής (3) θεσπίζονται μέτρα για την προστασία της υγείας από τις εισαγωγές κατεψυγμένου σπέρματος βοοειδών από το Ισραήλ.
            
         
               (3)
            
            
               Με την απόφαση 94/577/ΕΚ της Επιτροπής (4) καθορίζονται οι υγειονομικές προϋποθέσεις και η κτηνιατρική πιστοποίηση για την εισαγωγή σπέρματος βοοειδών από τρίτες χώρες.
            
         
               (4)
            
            
               Ύστερα από την τροποποίηση της οδηγίας 88/407/ΕΟΚ με την οδηγία 2003/43/ΕΚ του Συμβουλίου (5), είναι αναγκαία η αναδιατύπωση των αποφάσεων της Επιτροπής σχετικά με την εισαγωγή σπέρματος βοοειδών στην Κοινότητα.
            
         
               (5)
            
            
               Οι κατάλογοι με τα κέντρα συλλογής και αποθήκευσης σπέρματος από τα οποία τα κράτη μέλη επιτρέπουν την εισαγωγή σπέρματος από τρίτες χώρες έχουν καταρτιστεί και επικαιροποιηθεί σύμφωνα με το άρθρο 9 παράγραφος 1 της οδηγίας 88/407/ΕΟΚ, που προβλέπει ότι η πλέον πρόσφατη έκδοση όλων των καταλόγων διατίθεται στο κοινό. Οι κατάλογοι αυτοί βρίσκονται στην ακόλουθη ιστοσελίδα: http://europa.eu.int/comm/food/index_en.htm.
            
         
               (6)
            
            
               Η οδηγία 2003/43/ΕΚ με την οποία τροποποιείται η οδηγία 88/407/ΕΟΚ, προβλέπει ότι, από την 1η Ιανουαρίου 2005, το σπέρμα βοοειδών πρέπει να συλλέγεται, να υποβάλλεται σε επεξεργασία και να αποθηκεύεται σύμφωνα με τις νέες διατάξεις της οδηγίας που εισάγει η οδηγία 2003/43/ΕΚ, ώστε να μπορεί να εισάγεται.
            
         
               (7)
            
            
               Ωστόσο, είναι ενδεδειγμένο να επιτραπεί η συνέχιση των εισαγωγών αποθηκευμένου σπέρματος βοοειδών σύμφωνα με τις διατάξεις της οδηγίας 88/407/ΕΟΚ, πριν από την τροποποίηση που επήλθε με την οδηγία 2003/43/ΕΚ.
            
         
               (8)
            
            
               Συνεπώς, το άρθρο 2 παράγραφος 2 της οδηγίας 2003/43/ΕΚ προβλέπει ότι:
               
                           —
                        
                        
                           έως τις 31 Δεκεμβρίου 2004, τα κράτη μέλη επιτρέπουν τις εισαγωγές σπέρματος βοοειδών το οποίο έχει συλλεχθεί, έχει υποστεί επεξεργασία και αποθηκευτεί πριν από τις 31 Δεκεμβρίου 2004 και το οποίο συνοδεύεται από πιστοποιητικό σύμφωνα με τα υποδείγματα που ίσχυαν πριν από τις αλλαγές που επήλθαν με την οδηγία 2003/43/ΕΚ,
                        
                     
                           —
                        
                        
                           μετά την ημερομηνία αυτή, τα κράτη μέλη δεν επιτρέπουν τις εισαγωγές σπέρματος βοοειδών σύμφωνα με τις διατάξεις που ίσχυαν προηγουμένως, εκτός εάν αυτό έχει συλλεχθεί, υποστεί επεξεργασία και αποθηκευτεί πριν από τις 31 Δεκεμβρίου 2004.
                        
                     
         
               (9)
            
            
               Συνεπώς, είναι ανάγκη να υπάρξει ένα υπόδειγμα πιστοποιητικού για τις εισαγωγές σπέρματος βοοειδών που έχει συλλεχθεί, υποβληθεί σε επεξεργασία και αποθηκευτεί πριν από τις 31 Δεκεμβρίου 2004 και πρόκειται να χρησιμοποιηθεί από την 1η Ιανουαρίου 2005.
            
         
               (10)
            
            
               Είναι πρακτικότερο να συγκεντρωθούν στο ίδιο έγγραφο όλα τα στοιχεία που αφορούν τις εισαγωγές σπέρματος βοοειδών (κατάλογος εγκεκριμένων τρίτων χωρών, κτηνιατρικές απαιτήσεις που εφαρμόζονται κατά τις εισαγωγές και κατάλογος των εγκεκριμένων στις εν λόγω τρίτες χώρες κέντρων συλλογής σπέρματος) και συνεπώς να καταργηθούν οι αποφάσεις 90/14/ΕΟΚ, 91/277/ΕΟΚ και 94/577/ΕΚ.
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη επιτρέπουν την εισαγωγή σπέρματος βοοειδών από τις τρίτες χώρες που αναφέρονται στο παράρτημα Ι σύμφωνα με τους όρους που προβλέπονται στο υπόδειγμα υγειονομικού πιστοποιητικού του παραρτήματος II μέρος 1 και εφόσον αυτό συνοδεύεται από το πιστοποιητικό δεόντως συμπληρωμένο.
   2.   Ωστόσο, από την 1η Ιανουαρίου 2005 τα κράτη μέλη επιτρέπουν την εισαγωγή από τις τρίτες χώρες, που αναφέρονται στο παράρτημα Ι, σπέρματος βοοειδών που έχει συλλεχθεί, υποβληθεί σε επεξεργασία και αποθηκευτεί πριν από τις 31 Δεκεμβρίου 2004, σύμφωνα με τους όρους που προβλέπονται στο υπόδειγμα υγειονομικού πιστοποιητικού του παραρτήματος II μέρος 2 και εφόσον συνοδεύεται από το πιστοποιητικό δεόντως συμπληρωμένο.
   3.   Το σπέρμα που αναφέρεται στην παράγραφο 1 πρέπει να έχει συλλεχθεί μετά την ημερομηνία έγκρισης του κέντρου από τις αρμόδιες εθνικές αρχές των ενδιαφερόμενων τρίτων χωρών.
   Άρθρο 2
   Καταργούνται οι αποφάσεις 90/14/ΕΟΚ, 91/277/ΕΟΚ και 94/577/ΕΚ.
   Άρθρο 3
   Η παρούσα απόφαση εφαρμόζεται από τις 18 Σεπτεμβρίου 2004.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 6 Σεπτεμβρίου 2004.
      
         
            Για την Επιτροπή
         
         David BYRNE
         
         
            Μέλος της Επιτροπής
         
      
   
   
      (1)  ΕΕ L 194 της 22.7.1988, σ. 10· οδηγία όπως τροποποιήθηκε τελευταία από την απόφαση 2004/101/ΕΚ της Επιτροπής (ΕΕ L 30 της 4.2.2004, σ. 15).
   
      (2)  ΕΕ L 8 της 11.1.1990, σ. 71· απόφαση όπως τροποποιήθηκε τελευταία από την απόφαση 2004/52/ΕΚ της Επιτροπής (ΕΕ L 10 της 16.1.2004, σ. 67).
   
      (3)  ΕΕ L 135 της 30.5.1991, σ. 60.
   
      (4)  ΕΕ L 221 της 26.8.1994, σ. 26· απόφαση όπως τροποποιήθηκε τελευταία από την απόφαση 2004/52/ΕΚ της Επιτροπής.
   
      (5)  ΕΕ L 143 της 11.6.2003, σ. 23.
   
      ΠΑΡΑΡΤΗΜΑ I
      Κατάλογος τρίτων χωρών από τις οποίες τα κράτη μέλη επιτρέπουν την εισαγωγή σπέρματος βοοειδών
      
                  Κωδικός ISO
               
               
                  Χώρα
               
            
                  AU
               
               
                  Αυστραλία
               
            
                  CA
               
               
                  Καναδάς
               
            
                  CH
               
               
                  Ελβετία
               
            
                  NZ
               
               
                  Νέα Ζηλανδία
               
            
                  RO
               
               
                  Ρουμανία
               
            
                  US
               
               
                  Ηνωμένες Πολιτείες της Αμερικής
               
            
   
      ΠΑΡΑΡΤΗΜΑ II
      Υπόδειγμα κτηνιατρικών πιστοποιητικών για τις εισαγωγές
      ΜΕΡΟΣ 1
      
         Το ακόλουθο υπόδειγμα πιστοποιητικού εφαρμόζεται στις εισαγωγές σπέρματος βοοειδών που έχει συλλεχθεί σύμφωνα με την οδηγία 88/407/ΕΟΚ, όπως τροποποιήθηκε από την οδηγία 2003/43/ΕΚ.
      
      
         
      
         
      
         
      ΜΕΡΟΣ 2
      
         Το ακόλουθο υπόδειγμα πιστοποιητικού εφαρμόζεται από την 1η Ιανουαρίου 2005 για τις εισαγωγές σπέρματος που έχει συλλεχθεί, υποβληθεί σε επεξεργασία και αποθηκευτεί πριν από τις 31 Δεκεμβρίου 2004, σύμφωνα με τις παλαιές διατάξεις της οδηγίας 88/407/ΕΟΚ, αλλά εισάγεται μετά την ημερομηνία αυτή σύμφωνα με το άρθρο 2 παράγραφος 2 της οδηγίας 2003/43/ΕΚ.